**НЯКОЛКО ПРИМЕРА ЗА НЕВЯРНО ПРЕДСТАВЯНЕ НА ПРОМЕНИТЕ**

**В ЗАКОНА ЗА ЗАКРИЛА НА ДЕТЕТО И СЕМЕЙНИЯ КОДЕКС**

***(извършени със Закона за социалните услуги)***

|  |  |
| --- | --- |
| **СЕГАШНА НОРМАТИВНА УРЕДБА** | **ПРОМЕНИ В ЗАКОНОДАТЕЛСТВОТО** |
| **ЗАКОН ЗА ЗАКРИЛА НА ДЕТЕТО** |
| **Член 25:**Основания за настаняване извън семействотоЧл. 25. (1) Може да бъде настанено извън семейството дете:1. чиито родители са починали, неизвестни, лишени от родителски права или чиито родителски права са ограничени;2. чиито родители, настойници или попечители без основателна причина трайно не полагат грижи за детето;3. чиито родители, настойници или попечители се намират в трайна невъзможност да го отглеждат;4. което е жертва на насилие в семейството и съществува сериозна опасност от увреждане на неговото физическо, психическо, нравствено, интелектуално и социално развитие;5. в случаите по чл. 11 от Конвенцията от 1996 г.; 6. чиито родители, настойници или попечители са се съгласили и отказват да прекратят участието му в предаване по смисъла на Закона за радиото и телевизията и с това се създава опасност за неговото физическо, психическо, нравствено и социално развитие.(2) Настаняването на детето извън семейството се налага като мярка за закрила след изчерпване на всички възможности за закрила в семейството освен в случаите, когато се налага спешното му извеждане. | **НЯМА ПРОМЯНА.****Разпоредбата на чл. 25 в настоящата й редакция действа още от 2009 г.** **Посочените в нея основания за настаняване извън семейството не са разширявани с последните промени.**  |
| **Член 26, ал. 1:**Чл. 26. (1) Настаняването на дете в семейство на роднини или близки, както и настаняването на дете за отглеждане в приемно семейство, **социална услуга - резидентен тип или специализирана институция** се извършва от съда. До произнасяне на съда дирекция „Социално подпомагане“ по настоящия адрес на детето извършва временно настаняване по административен ред.***\* В болд са променените думи.*****Разпоредбата на чл. 26 в тази редакция действа още от 2006 г.**  | Чл. 26. (1) Настаняването на дете в семейство на роднини или близки, в приемно семейство или **в социална или интегрирана здравно-социална услуга за резидентна грижа** се извършва от съда. До произнасяне на съда дирекция "Социално подпомагане" по настоящия адрес на детето извършва временно настаняване по административен ред.***\* В болд са променените думи.*****В текста няма нов смисъл** **и ново съдържание.****Промяната е свързана единствено с въведената със Закона за социалните услуги промяна в терминологията в областта на социалните услуги, която налага премахването на специализираните институции като форма на грижа за деца.**  |
| **Член 27, ал. 1:**Чл. 27. (1) Настаняването на дете в семейство на роднини или близки, в приемно семейство, **социална услуга - резидентен тип или в специализирана институция** се извършва със заповед на директора на дирекция "Социално подпомагане" по настоящия адрес на детето.***\* В болд са променените думи.*****Разпоредбата на чл. 27, ал. 1 действа още от 2006 г.**  | Чл. 27. (1) Настаняването на дете в семейство на роднини или близки, в приемно семейство **и в социална или интегрирана здравно-социална услуга за резидентна грижа** се извършва със заповед на директора на дирекция „Социално подпомагане“ по настоящия адрес на детето.***\* В болд са променените думи.*****В текста няма нов смисъл** **и ново съдържание.****Промяната е свързана единствено с въведената със Закона за социалните услуги промяна в терминологията в областта на социалните услуги, която налага премахването на специализираните институции като форма на грижа за деца.**  |
| **Член 31:**Чл. 31. (2) Приемното семейство може да бъде и професионално.**Професионалната приемна грижа е въведена през 2007 г.** Чл. 31. (4) Приемното семейство може да бъде и професионално, като в този случай то трябва да притежава и допълнителна квалификация за отглеждане на деца, придобита по реда на наредбата по ал. 6, и да сключи договор с **доставчик на социална услуга „приемна грижа“.*****\* В болд са променените думи.*** | Чл. 31. (4) Приемното семейство може да бъде и професионално, като в този случай то трябва да притежава и допълнителна квалификация за отглеждане на деца, придобита по реда на наредбата по ал. 6, и да сключи договор с **общината, лицензиран доставчик на социални услуги по чл. 34а или дирекция „Социално подпомагане“**.***\* В болд са променените думи.*****Няма промяна в смисъла на досега действащата разпоредба. Промяната е чисто терминологична и е свързана с отпадането на понятието „доставчик на социална услуга „приемна грижа“.** |
| **СЕМЕЕН КОДЕКС** |
| **Член 93, ал. 2 и ал. 3:**Чл. 93. (2) Осиновяване без съгласие на родителя се допуска и когато детето е настанено в **специализирана институция** и родителят в срок до 6 месеца от датата на настаняването по административен ред съгласно Закона за закрила на детето без основателна причина не е поискал прекратяване на настаняването или промяна на мярката и връщане на детето или настаняването му в семейство на роднини или близки по реда на Закона за закрила на детето. Искането може да бъде направено и в производството за настаняване по съдебен ред, образувано съгласно Закона за закрила на детето.(3) Осиновяване без съгласие на родителя при условията на ал. 2 се допуска и когато **на детето е предоставена социална услуга – резидентен тип**, или е настанено в приемно семейство и е вписано в регистъра на деца за пълно осиновяване.***\* В болд са променените думи.*****Сегашните основания за допускане на осиновяване без съгласие на родителя са въведени в Семейния кодекс още през 2009 г.** **Допускане на осиновяване без съгласие на родител съществува още от 1985 г.** | Чл. 93. (2) Осиновяване без съгласие на родителя се допуска и когато детето е настанено в **социална или интегрирана здравно-социална услуга за резидентна грижа** и родителят в срок до 6 месеца от датата на настаняването по административен ред съгласно Закона за закрила на детето без основателна причина не е поискал прекратяване на настаняването или промяна на мярката и връщане на детето или настаняването му в семейство на роднини или близки по реда на Закона за закрила на детето. Искането може да бъде направено и в производството за настаняване по съдебен ред, образувано съгласно Закона за закрила на детето.(3) Осиновяване без съгласие на родителя при условията на ал. 2 се допуска и когато **детето** е настанено в приемно семейство и е вписано в регистъра на деца за пълно осиновяване.***\* В болд са променените думи.*****Няма промяна в смисъла на досега действащите разпоредби. Промяната е терминологична и е свързана със закриването на специализираните институции за деца и премахването им като форма на грижа за деца, както и премахването на понятието социална услуга в общността – резидентен тип.**  |